CELEX: C2006/294/19
Language: el
Date: 2006-12-02 00:00:00
Title: Υπόθεση C-108/05: Απόφαση του Δικαστηρίου (πρώτο τμήμα) της 7ης Σεπτεμβρίου 2006 (αίτηση του Gerechtshof te 's-Gravenhage –Κάτω Χώρες– για την έκδοση προδικαστικής αποφάσεως) — Bovemij Verzekeringen NV κατά Benelux-Merkenbureau (Σήματα — Οδηγία 89/104/ΕΟΚ — Άρθρο 3, παράγραφος 3 — Διακριτικός χαρακτήρας — Απόκτηση διακριτικού χαρακτήρα λόγω της χρήσης — Λαμβάνεται υπόψη όλο ή ένα σημαντικό τμήμα του εδάφους της Μπενελούξ — Λαμβάνονται υπόψη οι γλωσσικές περιοχές της Μπενελούξ — Λεκτικό σήμα EUROPOLIS)

2.12.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 294/12
            
         Απόφαση του Δικαστηρίου (πρώτο τμήμα) της 7ης Σεπτεμβρίου 2006 (αίτηση του Gerechtshof te 's-Gravenhage –Κάτω Χώρες– για την έκδοση προδικαστικής αποφάσεως) — Bovemij Verzekeringen NV κατά Benelux-Merkenbureau
   (Υπόθεση C-108/05) (1)
   
   (Σήματα - Οδηγία 89/104/ΕΟΚ - Άρθρο 3, παράγραφος 3 - Διακριτικός χαρακτήρας - Απόκτηση διακριτικού χαρακτήρα λόγω της χρήσης - Λαμβάνεται υπόψη όλο ή ένα σημαντικό τμήμα του εδάφους της Μπενελούξ - Λαμβάνονται υπόψη οι γλωσσικές περιοχές της Μπενελούξ - Λεκτικό σήμα EUROPOLIS)
   (2006/C 294/19)
   Γλώσσα διαδικασίας: η ολλανδική
   Αιτούν δικαστήριο
   Gerechtshof te 's-Gravenhage
   Διάδικοι στην υπόθεση της κύριας δίκης
   Bovemij Verzekeringen NV
   κατά
   Benelux-Merkenbureau
   Αντικείμενο της υποθέσεως
   Αίτηση για την έκδοση προδικαστικής αποφάσεως — Gerechtshof te 's-Gravenhage — Ερμηνεία του άρθρου 3, παράγραφος 3, της οδηγίας 89/104/ΕΟΚ του Συμβουλίου, της 21ης Δεκεμβρίου 1988, για την προσέγγιση των νομοθεσιών των κρατών μελών περί σημάτων (ΕΕ L 40, σ. 1) — Εκτίμηση του διακριτικού χαρακτήρα του σήματος — Χρήση του σήματος — Φήμη του σήματος σε όλη την επικράτεια της Μπενελούξ ή σε σημαντικό τμήμα της (επί παραδείγματι στις Κάτω Χώρες) — Λαμβάνονται υπόψη άλλες γλωσσικές περιοχές
   Διατακτικό της αποφάσεως
   
               1)
            
            
               Το άρθρο 3, παράγραφος 3, της πρώτης οδηγίας 89/104/ΕΟΚ του Συμβουλίου, της 21ης Δεκεμβρίου 1988, για την προσέγγιση των νομοθεσιών των κρατών μελών περί σημάτων, πρέπει να ερμηνευθεί υπό την έννοια ότι η καταχώριση ενός σήματος επιτρέπεται βάσει της διατάξεως αυτής μόνον αν αποδεικνύεται ότι το σήμα αυτό έχει αποκτήσει λόγω της χρήσης διακριτικό χαρακτήρα σε όλο το τμήμα του εδάφους του κράτους μέλους ή, στην περίπτωση της Μπενελούξ, σε όλο το τμήμα του εδάφους της Μπενελούξ όπου υφίσταται λόγος αρνήσεως της καταχωρίσεως.
            
         
               2)
            
            
               Όσον αφορά σήμα που αποτελείται από μία ή περισσότερες λέξεις επίσημης γλώσσας κράτους μέλους ή της Μπενελούξ, αν ο λόγος αρνήσεως καταχωρίσεως υφίσταται μόνο σε μία από τις γλωσσικές περιοχές του κράτους μέλους ή, στην περίπτωση της Μπενελούξ, σε μία από τις γλωσσικές περιοχές της, πρέπει να αποδειχθεί ότι το σήμα απέκτησε, λόγω της χρήσης, διακριτικό χαρακτήρα σε όλη αυτή τη γλωσσική περιοχή. Στην ούτως καθοριζόμενη γλωσσική περιοχή, πρέπει να εκτιμηθεί αν οι ενδιαφερόμενοι κύκλοι, ή τουλάχιστον ένα σημαντικό τμήμα τους, αναγνωρίζουν, χάρη στο σήμα, το εν λόγω προϊόν ή την υπηρεσία ως προερχόμενα από συγκεκριμένη επιχείρηση.
            
         
      (1)  EE C 115 της 14.5. 2005.